बृहत्संहिता/अध्यायः ७०
७० वस्त्रच्छेदलक्षणाध्यायः ।।
 प्रभूतवस्त्रदाअश्विनी भरण्यथापहारिणी ।	
 प्रदह्यते +अग्निदैवते प्रजेस्वरे +अर्थसिद्धयः ।।	७०.०१ ।। 
 मृगे तु मूषकाद्भयं व्यसुत्वं एव शाङ्करे ।	
 पुनर्वसौ शुभऽगमस्तदग्रभे धनैर्युतिः ।।	७०.०२ ।। 
 भुजङ्गभे विलुप्यते मघासु मृत्युं आदिशेत् ।	
 भगऽह्वये नृपाद्भयं धनऽगमाय चौत्तरा ।।	७०.०३ ।। 
 करेण कर्मसिद्धयः शुभऽगमस्तु चित्रया ।	
 शुभं च भोज्यं आनिले द्विदैवते जनप्रियः ।।	७०.०४ ।। 
 सुहूद्युतिश्[क्.ऊ.सुहृद्युतिश्] च मित्रभे तदग्रभे[क्.पुरन्दरे] +अम्बरक्षयः ।	
 जलप्लुतिश्च नैरृते रुजो जलाधिदैवते ।।	७०.०५ ।। 
 मिष्टं अन्नं अपि वैश्वदैवते वैष्णवे भवति नेत्ररोगता ।	
 धान्यलब्धिर्[क्.लब्धिम्] अपि[क्.अथ] वासवे[क्.विश्वदैवते] विदुर्वारुणे विषकृतं महद्भयम् ।।	७०.०६ ।। 
 भद्रपदासु भयं सलिलौत्थं	
 तत्परतश्च भवेत्सुतलब्धिः ।	
 रत्नयुतिं कथयन्ति च पौष्णे	
 यो +अभिनवाम्बरं इच्छति भोक्तुम् ।।	७०.०७ ।। 
 विप्रमतादथ भूपतिदत्तं यच्च विवाहविधावभिलब्धम् ।	[क्.७ ।। 
 तेषु गुणै रहितेष्वपि भोक्तुं नूतनं अम्बरमिष्टफलं स्यात् ।।]	क्.७१ ।। 
 भोक्तुं नवाम्बरं शस्तं ऋक्षे +अपि गुणवर्जिते ।	
 विवाहे राजसम्माने ब्रह्मणाणां च सम्मते ।।	७०.०८ ।। 
 वस्त्रस्य कोणेषु वसन्ति देवा नराश्च पाशान्तदशान्तमध्ये ।	
 शेषास्त्रयश्चात्र निशाचरांशास्तथएव शय्याआसनपादुकासु ।।	७०.०९ ।। 
 लिप्ते मषीगोमयकर्दमऽद्यैश्छिन्ने प्रदग्धे स्फुटिते च विन्द्यात् ।	
 पुष्टं नवे +अल्पाल्पतरं च भुक्ते पापं शुभं चाधिकं उत्तरीये ।।	७०.१० ।। 
 रुग्राक्षसांशेस्वथ वा +अपि मृत्युः पुञ्जन्मतेजश्च मनुष्यभागे ।	
 भागे +अमराणां अथ भोगवृद्धिः प्रान्तेषु सर्वत्र वदन्त्यनिष्टम् ।।	७०.११ ।। 
 कङ्कप्लवौलूककपोतकाकक्रव्यादगोमायुखरौष्ट्रसर्पैः ।	
 छेदऽकृतिर्दैवतभागगाअपि पुंसां भयं मृत्युसमं करोति ।।	७०.१२ ।। 
 छत्रध्वजस्वस्तिकवर्धमानश्रीवृक्षकुम्भाम्बुजतोरणऽद्यैः ।	
 छेदऽकृतिर्नैरृतभागगाअपि पुंसां विधत्ते न चिरेण लक्ष्मीम् ।।	७०.१३ ।।